recursal/SuperWikiNEXT-32B huggingface dataset:
**Nina Mevold** (født 1967 i Bergen) er norsk helseleder som siden 2018 er direktør ved Sørlandet sykehus.

Utdanning og arbeid
-------------------

Etter studier i administrasjon og organisasjonsvitenskap fra 1988–1994 ble hun cand.polit. fra Universitetet i Bergen.[]

Mevold tiltrådte som administrerende direktør ved Sørlandet sykehus HF den 1. oktober 2018. Hun kom da fra stillingen som kommunaldirektør, Byrådsavdeling for helse og omsorg i Bergen kommune, en stilling hun hadde fra 2013. Før det var hun fakultetsdirektør ved Det medisinske fakultet og fra Det psykologiske fakultet, begge ved Universitetet i Bergen.

Hun ledet etableringen av Kommunenes strategiske forskningsorgan 2017–2019. Hun ble tildelt prisen som Årets helseleder 2018, utdelt av Norsk sykehus og helsetjenesteforening.

Verv
----

Mevold har og har hatt roller i flere styrer, råd og utvalg, bl.a. Rådsmedlem HO21-rådet (2015–2017) og Det nasjonale e-helsestyret (2016–2018), styrets nestleder Sykehuspartner HF (2018–) og styremedlem ved Det medisinske fakultet ved Universitetet i Bergen (2017–). Fra 1. juli 2021 er hun styremedlem i Transparency International Norge.

Referanser
----------

1. ↑  (Nina Mevold) «var fakultetsdirektør ved det medisinske fakultet ved UiB, før hun gikk til Bergen kommune i 2013. I sin tid ved medisinsk fakultet var Mevold engasjert i arbeidet erfaringsbasert master i helseledelse, kvalitetsforbedring og helseøkonomi, og bidrar fremdeles med forelesninger der.» Sitat fra artikkelen  *– Stort behov for IKT-kompetanse i helsesektoren*
2. ↑   (PDF) .  Manglende eller tom `|tittel=` (hjelp)
3. ↑  «Helselederprisen 2018 til Nina Mevold! - Norsk sykehus- og helsetjenesteforening». *www.nsh.no* **(norsk)**. Besøkt 19. januar 2020.
4. ↑  «Transparency Int. Norge - Transparency International er en global organisasjon stiftet i 1993 for å motarbeide korrupsjon nasjonalt og internasjonalt.». *transparency.no*. Besøkt 2. juli 2021.

Eksterne lenker
---------------

* (en) Nina Mevold – kategori av bilder, video eller lyd på Commons Rediger på Wikidata
* (no) Nina Mevold på Twitter Rediger på Wikidata
**MonaVie** var et amerikansk selskap grunnlagt i 2005 av Dallin Larsen.

Selskapet solgte juice av açaibær gjennom nettverkssalg, også kalt Multi-level marketing. Ved hjelp av et nettverk på opptil 100.000 selvstendige distributører hadde selskapet kraftig vekst de første årene, og hadde en total omsetning på 854,9 millioner dollar i 2009.

Produktene skulle ifølge selskapets egen markedsføring ha unike helsefremmende effekter, dette basert på det høye innholdet av antioksidanter i açaibær.

De siste årene tapte selskapet penger og klarte ikke å betale sine kreditorer. Det som var igjen av virksomhet ble i 2015 solgt til MLM-selskapet Jeunesse.

Dallin Larsen etablerte i 2016 Vasayo, ett nytt MLM-selskap som tilbyr kosttilskudd.

Kritikk av selskapet
--------------------

Faglig ekspertise har påpekt at de helsefremmende effektene av MonaVies produkter ikke var vitenskapelig dokumentert og at produktene var sterkt overpriset sammenlignet med tilsvarende produkter i markedet. Grunnleggeren Dallin Larsen har også en fortid fra Dynamic Essentials, et lignende selskap som ble bøtelagt i 2005 for å ha fremsatt villedende påstander om selskapets juice-produkt.

Til tross for MonaVies kraftige vekst var det svært få av selskapets distributører som klarte å etablere en inntekt. Ifølge en undersøkelse gjort av amerikanske Newsweek var det mindre enn 1 % av distributørene som klarte å kvalifisere seg for provisjon, og av disse igjen var det bare 10 % som tjente mer enn 100 $ pr. uke. Dette utløste påstander om at MonaVie var et fordekt pyramidespill.

I 2010 kom distriktsretten i Frankfurt am Main frem til at grunnleggende deler av MonaVies kompensasjonsplan var ulovlig.

Referanser
----------

1. ↑
2. ↑  The Premier Açai Blend Arkivert 24. oktober 2010 hos Wayback Machine. monavie.com
3. ↑  Jeunesse Announces Acquisition of MonaVie and mynt Arkivert 7. april 2015 hos Wayback Machine. Direct Selling News
4. ↑  The MonaVie Purple Juice Collapse Arkivert 18. april 2017 hos Wayback Machine. Idaho Falls Spokesperson
5. ↑  Thumbs Down on MonaVie? Weil Lifestyle
6. ↑  NBTY, Inc. to Pay $2 Million Penalty For Alleged Violations of FTC Order Federal Trade Commission
7. ↑  A Drink’s Purple Reign Newsweek
8. ↑  Climb to the Top Forbes Magazine
9. ↑  Preliminary injunctions against MonaVie compensation plan: an attempt at revenge?[*død lenke*] Netcoo

Eksterne lenker
---------------

* (en) Offisielt nettsted Rediger på Wikidata
En butler bruker et interkom på vegne av en dame
En **interkom** er et frittstående talekommunikasjonssystem for bruk i en bygning, en liten samling av bygninger eller portabelt innenfor et lite dekningsområde, og som fungerer uavhengig av offentlig telefonnett. Et interkomsystem kan være kablet og/eller trådløst, og kan være montert permanent eller være avtagbart og portabelt. 

Foruten bygninger brukes interkom på mange typer kjøretøy, inkludert tog, båter, fly og panservogner. De kan være koblet opp mot PA-høyttalersystemer, walkietalkie, telefon og andre interkomsystemer. Nyere generasjoner er også kompatible med datamaskiner, inkludert støtte for TCP/IP. Noen interkomsystemer brukes for å styre utstyr som signallys og dørlåser. 

Interkomsystemer kan brukes som dørtelefoner for adgangskontroll i hus, kontorer og andre bygninger, gjerne sammen med fjernstyring av elektriske dørlåser. Slike systemer kan være utstyrt med video.

Etymologi
---------

Interkom kan være en forkortelse av **interkommunikasjonsenhet** eller **interkommunikasjon**,[] hvor *inter* stammer fra latin med betydningen «mellom» eller «på tvers». Interkom muliggjør dermed kommunikasjon på tvers, altså å meddele informasjon til noen som ikke er i umiddelbar nærhet og ellers ikke ville fått med seg kommunikasjonen. 

Et kontrollpanel med interkom brukt til overvåkning

Bærbare systemer
----------------

Interkom brukt til kommunikasjon i Formel 1
Portable systemer brukes ofte av produksjonsmannskap og profesjonelle idrettslag. I teater og konsertsaler finnes ofte en blanding av fastmontert og bærbart interkomutstyr. På racerbaner er det ofte montert infrastruktur for både bærbar og permanent interkom på kritiske steder rundt banen for bruk av funksjonærer og medisinsk personell.

Bærbar interkom brukes også til motorsyklister, for eksempel mellom motorsyklist og passasjer, sykkel-til-sykkel-kommunikasjon eller kommunikasjon innenfor en gjeng av ryttere. Førerne har da et hodesett (hodetelefon og mikrofon) med trykk for å snakke-funksjon. Monteringssystemer for interkom kan festes til de fleste motorsykkelhjelmer. Det finnes flere ulike teknologier, inkludert ulike typer privatradio som PMR446, Bluetooth eller dynamisk maske-kommunikasjon (DMC) som er et maskenettverk utviklet for motorsykkelkommunikasjon.

Se også
-------

* Kommunikasjonsradio
	+ Jaktradio
	+ Walkietalkie
* Mobiltelefon, bærbar telefon
* Telemetri (fjernmåling), enhver overføring av måledata
* Voice chat i online spill

Referanser
----------

1. 1 2  Lange, Kim. «Intercom systems — how do they work?». Besøkt 27. juli 2022.
2. ↑  Are Bluetooth Motorcycle Helmets Safe? (Safety & Standards) – Moto1
3. ↑  «Vi tester MC-kommunikasjon - Test». *Tek.no* **(norsk)**. 24. juli 2009. Besøkt 8. april 2023.
4. ↑  What Are the Benefits of Using Mesh vs. Bluetooth Communication?
**Augustenborg** er en havneby på den danske øyen Als ved Jyllands østkyst. Den har 3 284 innbyggere (2014), og var inntil 2007 hovedsete i Augustenborg kommune. Etter kommunalreformen i 2007 er den en del av Sønderborg kommune. Nær byen ligger Augustenborg slott.

Augustenborgerne
----------------

Byen oppstod rundt Augustenborg slott, bygget i årene etter 1651 av Ernst Günther, et medlem av huset Slesvig-Holsten-Sønderborg-grenen og kadett i det danske kongehuset. Slottet, og senere byen, ble oppkalt etter Ernsts kone Auguste som selv stammet fra det samme fyrstehuset som ham.

Slottet ble deres slektslinjes hovedsete, og grenen ble kalt Augustenborg etter dette. Senere ble Ernst utnevnt til «hertug av Augustenborg» av en dansk konge. Slektens prominens vokste på slutten av det 18. århundre, og under uenigheten om Schleswig-Holsteins nasjonale tilhørighet i det 19. århundre var det et symbol for den pro-tyske nasjonalistiske bevegelsen i området. I 1864 annekterte Preussen området, men i 1920 ble det gitt tilbake til Danmark ved gjenforeningen etter folkeavstemningen. 

Huset Augustenborgs mannlige linje døde i 1931 ut med hertug Albert av Schleswig-Holstein, et av Victoria av Storbritannias barnebarn. Kong Carl XVI Gustav av Sverige nedstammer fra husets kvinnelige linje.

Severdigheter
-------------

### Augustenborg slott

Augustenborg slott
Slottet har vært i bruk som psykiatrisk sykehus Ved anlegget inngang finnes en utstilling som viser slottets, byens og hertugdømmets historie. Slottskirken er åpen for besøkende om sommeren, og i perioder blir det holdt omvisninger.

Christian Frederik (kong Christian VIII av Danmark) giftet seg med sin andre ektefelle Caroline Amalie på slottet 22. mai 1815. Slottet var hennes barndomshjem.

Ved slottet ligger også skulpturparken Augustiana.

Referanser
----------

1. ↑  Danmarks Statistik: BEF44 2014. (Besøkt 17. august 2014)

Eksterne lenker
---------------

* Offisielt nettsted Rediger på Wikidata

* (en) Augustenborg, Als – kategori av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi **·** VIAF **·** GND **·** LCCN **·** GeoNames **·** MusicBrainz
 |
**Edward Gareth Woodward**, kjent som **«Ed» Woodward** (født 9. november 1971) er en britisk revisor. Woodward har hovedansvaret for fotballklubben Manchester United, en rolle han har vært ansatt siden rett før overgangsvinduet sommeren 2013.

Utdanning
---------

Woodward ble født i Chelmsford i Essex i de sørlige strøk av England, men gikk på skole i nabobyen Brentwood. Her gikk han på Brentwood School, som regnes som en av de skolene med høyere status i England, altså en av de skolene man helst vil gå på om man vil nå langt. Her gikk han fra 1983 til 1989, før han valgte å studere fysikk ved universitetet i Bristol fram til 1993. Etter fysikkstudiene bestemte han seg for hva han ville bli, og i løpet av 1996 var Woodward en ferdig utdannet revisor.

Karriere
--------

I 1993 begynte Woodward å jobbe i PricewaterhouseCoopers, i en avdeling som drev på med revisjon og skatt. Det var på dette tidspunktet han bestemte seg for å bli revisor.

I 1999 gikk Woodward videre til et firma kalt J.P. Morgan & Co. som en investeringsrådgiver i meglerbransjen. Her jobbet han i 6 år før han fikk jobb hos en av hans klienter i en rolle som gikk ut på økonomisk planlegging. Denne klienten var Malcolm Glazer, og Woodward hadde akkurat hjulpet ham med å ta over den enorme fotballklubben Manchester United. Woodward ble ansatt i klubben, og i 2007 fikk han en jobb som satt ham i spissen for arbeidsgruppen som jobbet med markedsføring og sponsoravtaler. Woodward og resten av gruppen klarte å øke sponsorinntektene fra 48.7 britiske pund i 2005 til nesten 118 millioner britiske pund ved utgangen av 2012.

På grunn av sin fantastiske økonomiske ferdigheter ble Woodward sett på som en av de viktigste personene i Manchester United, og i 2013 ble Woodward klubbens funksjonelle leder ettersom den daværende direktøren for klubben, David Gill, bestemte seg for å gå av.

I april 2021 varslet Woodward sin avgang fra Manchester United. Det skjedde like etter at tolv europeiske klubber hadde varslet at de hadde planer om en egen «superliga» der de tolv grunnleggerklubbene ikke skulle kunne rykke ned. Klubbene var tre italienske, AC Milan, Inter og Juventus; seks engelske, Arsenal, Chelsea, Liverpool, Manchester City, Manchester United og Tottenham; og tre spanske, Atlético Madrid, Barcelona og Real Madrid. Forslaget møtte massive protester, og allerede to dager etter offentliggjøring trakk alle de seks engelske klubbene seg fra planene.

Referanser
----------

1. ↑  Manchester United-direktør Ed Woodward gir seg i klubben – fortsetter ut året. *VG*. Besøkt 21. april 2021.
**Louise Elisabeth Peterhoff** (født 12. mai 1977 i Oppmanna, Kristianstads län, er en svensk skuespiller, danser og sanger.

Biografi
--------

Louise Peterhoff sin far kom som barn sammen med sin familie til Sverige som flyktninger ifra Estland i 1944. Hun gikk selv ved den Estniska skolan i Stockholm. Hun er utdannet ved Kungliga Svenska Balettskolan 1986–1996 og Teaterhögskolan i Stockholm 2008–2009. Hun har vært engasjert ved Kungliga Baletten og siden som danser og teaterskuespiller ved ulike ensembler i Europa, blant annet ved de multikunstneriske Needcompany i Brussel og Troubleyn i Antwerpen, samt på ulike turneer i både Europa, Australia, Asia og både nord- og syd-Amerika. Etter at hun kom tilbake til Sverige i 2009 har hun hovedsakelig jobbet ved Stockholms Stadsteater. I 2010 spilte hun hovedrollen som Inndras datter i August Strindbergs Et Drømmespill på Moment Teater.

Hun filmdebuterte som barneskuespiller i 1988 i Astrid Lindgren-filmen Nånting levande åt Lame-Kal. I TV-sammenheng hadde hun sin første store rolle i serien *Spung* (2002), hvor hun spilte rollen som Pelles kjærlighetsinteresse *Krista*. I løpet av 2010-tallet har hennes deltagelse i filmer og TV-serier gradvis økt med roller i eksempelvis TV-serien Äkta Manniskor og filmen *Call Girl*. I 2014 spilte hun hovedrollen i Sveriges Television sin politiske thrillerserie *Blå Ögon,* og i 2015 medvirket hun i den tredje sesongen i TV-serien *Broen*. I serien *Det som göms i snö* (2018–2021) spilte hun en av politifolkene i cold case gruppen.

Hun er også sanger i musikerkollektivet *Driven,* og bandet The Ideell Husband som har gjort flere plateutgivelser.

Peterhoff er gift med den norske teaterregissøren Alexander Mørk-Eidem og hun har en datter i fra et tidligere ekteskap.

Referanser
----------

1. ↑   Internet Movie Database, IMDb-nummer nm1173000, besøkt 15. juli 2016[Hentet fra Wikidata]
2. 1 2 3 4  «archive.ph». *archive.ph*. Arkivert fra originalen 11. mai 2014. Besøkt 15. november 2022.
3. 1 2  Thunberg, Karin (14. desember 2014). «Louise Peterhoff: "Feminism öppnar upp"». *Svenska Dagbladet* **(svensk)**. ISSN 1101-2412. Besøkt 15. november 2022.
4. ↑  Stockholms stadsteater, om Louise Peterhoff Arkivert 12. mai 2014 hos Wayback Machine.
5. ↑  Moment:teater 2010, om "Ett drömspel" Arkivert 12. januar 2015 hos Wayback Machine.
6. ↑  Hitparad.se, "The Ideal Husband"
7. ↑  «Louise Peterhoffs webbplats, om sångverksamhet etc». Arkivert fra originalen 27. august 2018. Besøkt 15. november 2022.

Eksterne lenker
---------------

* (en) Louise Peterhoff på Internet Movie Database Rediger på Wikidata

* (sv) Louise Peterhoff i Svensk Filmdatabas Rediger på Wikidata

* (fr) Louise Peterhoff på Allociné Rediger på Wikidata

* (en) Louise Peterhoff på AllMovie Rediger på Wikidata

* (en) Louise Peterhoff hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** MusicBrainz
 |
**Pål Håkonsson den fåmælte** (død ca. 1136) var jarl over Orknøyene. Noen kilder[hvilke?] sier at han styrte i tidsrommet 1122–1137 sammen med sin halvbror, Harald Håkonsson, fra ca. 1122. Pål var sønn av Håkon Pålsson (1103–1122) og hans hustru Helga.

I tiden omkring 1130 ser det ut til at det ble stridigheter og rivalisering på øyene. Omstendighetene om hans død er uklare, selv *Orknøyingenes saga* kommer ikke med annet enn hentydninger, men øyensynlig ble han drept av morderen Svein Åsleivsson på ordre av søsteren Margaret som var gift med skotten Maddad, mormaer av Atholl, slik at deres tre år gamle sønn Harald Maddadsson skulle bli jarl på øyene. *Orknøyingenes saga* forteller det slik (kapittel 75):

> Deretter seilte Svein Åsleivsson til Orknøyene, og Pål jarl ble igjen i Skottland.
> 
> 
> Dette er Sveins utsagn om det som skjedde. Men det er de som forteller noe styggere:
> Margrete skal ha rådet Svein Åsleivsson til å blinde bror hennes, Pål jarl, og sette ham i fengsel, og siden fikk hun en annen til å drepe ham. Vi vet ikke om det er sant; men det er en kjent sak at han aldri kom til Orknøyene siden, og ikke hadde han noen makt i Skottland heller.
> 
> 
>

Referanser
----------

1. ↑  Schei, Liv Kjørsvik (1985). *Orknøyene*. Grøndahl. ISBN 8250407725. «Håkon jarls sønn Pål Håkonsson styrte alene på Orknøyene. Han var rolig og sindig og en god jarl. Han var ikke villig til å gi noe av jarledømmet fra seg med det gode. Skildringen av den unge nordmannens veg til makten er en fargerik del av Orkneyinga saga. Høvdingen Svein Åsleinsson på Gairsay overlistet Pål jarl, og vegen stod åpen for Ragnvald, som ble enejarl i 1136.»

|  |  |
| --- | --- |
| Oppslagsverk/autoritetsdata | Store norske leksikon
 |
**Sheerness** er en by på øya Sheppey i Kent, England. Den er eneste by og største bosetning på øya, med 11 653 innbyggere i 1991 og kun vokst til 11 938 innbyggere i henhold til folketellingen i 2011. Den er lokalisert i det nordvestlige hjørnet av øya i nordlige Kent.

Sheerness begynte som en festning som ble bygd på 1500-tallet for å beskytte elven Medway fra invasjon sjøveien. I 1664 ble det langt planer for et skipsverft for den britiske marinen for at krigsskip kunne få provisjoner og reparasjoner, et sted som Samuel Pepys favoriserte framfor Chatham, den gang tilknyttet marinens administrasjon. Etter et angrep på Medway i 1667 ble de gamle festningverkene forsterket; i 1669 ble marinens skipsverft etablert i byen og hvor krigsskip jevnlig ble lagret og reparert fram til det ble stengt i 1960.

Fra byggingen av en molo og en promenade på 1800-tallet begynte Sheerness å tiltrekke seg oppmerksomhet som et feriested ved kysten. Industrien beholdt sin viktige posisjon i byen og havnen var en av de ledende importstedene i Storbritannia for biler og fisk.

Historie
--------

I 1667 ble Sheerness angrepet av 72 nederlandske skip. De tvang det lille fortet i byen til å overgi seg, og landsatte en styrke som i en kort periode okkuperte byen. Samuel Pepys var i Gravesend da dette skjedde, og skrev i *Dagboken* at han tydelige hørte kanonene. Han skyndte seg i sikkerhet i Brampton i Huntingdonshire.

Det ble anlagt et kongelig verft ved Sheerness, som ikke var så store som de ved Chatham og Deptford, men som allikevel hadde en viss betydning i tudor- og stuarttiden.

Kommunikasjon og næringsliv
---------------------------

I 1860 ble byen forbundet til fastlandet med en jernbanelinje fra Sittingbourne. Samtidig ble en ny fergetjeneste åpnet, med bedre forhold enn de gamle fergene som tidligere hadde vært eneste transportmiddel over Swalekanalen.

En ny gren av jernbanen, til Queenborough, ble åpnet noe senere, og førte til at det ble startet dampskipstrafikk til Flushing i Nederland, en rute som ble drevet i mange år.

En smalsporet jernbane ble anlagt fra Sheerness til landsbyene på den andre siden av øya i 1901. Den er nå nedlagt.

Havnen er fortsatt viktig, og omfattende transport av eksport- og importvarer gir næringsgrunnlag til mange av innbyggerne. Det er særlig biler og større stålgjenstander som fraktes over havnen.

Referanser
----------

1. ↑  «Sheerness (Kent)», *City Population*
2. ↑  «Friday 18 August 1665». *The Diary of Samuel Pepys*

Litteratur
----------

* Hughes, David T. (1997): *Sheerness and the mutiny at the Nore*, The Sheppey Local History Society, ISBN 0-9530665-0-9
* Mitchell, Vic; Smith, Keith (1993): *Branch Lines Around Sheerness: Including Bowater's Railway*, Middleton Press

Eksterne lenker
---------------

* (en) Sheerness – kategori av bilder, video eller lyd på Commons Rediger på Wikidata
* Blue Town Heritage Centre Arkivert 5. september 2010 hos Wayback Machine.
* Sheerness Heritage Centre

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** MusicBrainz
 |
***The Other Half*** er en amerikansk stumfilm fra 1919, regissert av King Vidor.

Handling
--------

Donald Trent, sønn av en eier av jernverk, mister troen på ha forskjellige sosiale klasser i samfunnet. Han slåss i skyttergravene under første verdenskrig. Hjemme igjen forteller han den velstående faren sin, at han ønsker å begynne helt på bunnen og skaffer seg arbeid ved en mølle som en vanlig arbeider. Donald og kjæresten Katherine Boone forsøker å hjelpe en bekjent, Jimmy, med å ta vare på hans syke kjæreste Jennie Jones. Men senere får Donald vite at faren hans nylig har dødd, og at Donald nå blir nødt til å overta hele virksomheten hans.

Donalds holdninger, og empati ovenfor vanlige arbeidere, forandres raskt. Når Jimmy, nå en arbeidsleder, krever reparasjoner for å beskytte arbeidernes liv - nekter Donald å bruke penger på dette. Kort tid senere kollapser en vegg over Jimmy, og han blir midlertidig blind. Katherine nekter å gifte seg med Donald på grunn av hans nye oppførsel, og arbeider heller for avis som er populær blant de fattige arbeiderne.

Skuespillere
------------

* Florence Vidor som Katherine Boone
* Charles Meredith som Donald Trent
* ZaSu Pitts som Jennie Joness
* David Butler som Jimmy
* Alfred Allen som J. Martin Trent
* Frances Raymond som Mrs. Boone
* Hugh Saxon som James Bradley
* Thomas Jefferson som Caleb Fairman
* Arthur Redden som en reporter

Referanser
----------

1. ↑  The Other Half
2. ↑  THE OTHER HALF

Eksterne lenker
---------------

* *Artikkelen mangler oppslag i Wikidata*
**Arne Kristian Meedby** (født 1915 i Skjervøy, død 1993 i Narvik) var en norsk advokat og politiker. Han var ordfører i Narviks bystyre fra januar 1968 til desember 1973, hvorpå Narvik ble slått sammen med Ankenes kommune.

Meedby ble uteksaminert cand. jur. i 1947 og ble dommerfullmektig ved byfogden i Tromsø. I januar 1949 ble han politifullmektig ved Troms politimesterembede. I august samme år ble han konsulent, og fra 1954 leder, ved LOs juridiske kontor og senere også høyesterettsadvokat. I 1961 ble han sorenskriver, og senere byfogd frem til 1984, i Narvik.

Medby vokste opp i Djupvik i Lyngen, og han var politisk aktiv på hjemstedet siden ungdomstiden. Senere ble han sekretær i Troms Arbeiderparti. I 1952 ble han representant ved Den internasjonale arbeidsorganisasjonen i Genève i Sveits. Fra 1964 var han bystyrerepresentant i Narvik for Arbeiderpartiet. Arne Meedbys far, Anton Martinius Danielsen Meedby, var ordfører i Lyngen og ble senere Kåfjords første ordfører.

Litteratur
----------

* «Fremover 29. oktober 1983». s. 13.  *Dommer, politiker og humørspreder*.

Referanser
----------

1. ↑   Lofotposten, side(r) 24, utgitt 22. juni 1985[Hentet fra Wikidata]
2. ↑   Gyldendals konversasjonsleksikon, utgitt 1965[Hentet fra Wikidata]
3. 1 2   Fremover, side(r) 6, utgitt 31. desember 1993[Hentet fra Wikidata]
4. ↑  «Fremover 29. 12. 1967». s. 1.
5. ↑  «Bergens Arbeiderblad 23. august 1949». s. 6.
6. 1 2  *Hvem er hvem?*. Kunnskapsforl. 1984. s. 354. ISBN 8257301868.
7. ↑  «Fremover 22. oktober 1983». s. 15.
8. ↑  «Nordlys 1. desember 1960». s. 7.
9. ↑  «Lofotposten 5. oktober 1963». s. 15.
10. ↑  *Arbeidernes leksikon*. Arbeidermagasinets forlag. 1935. s. 291.
**Joan Blackman** (født 18. mai 1938 i San Francisco) er en amerikansk skuespiller.

Biografi
--------

Blackman hadde sin fjernsynsdebut som gjesteskuespiller i serien *Hawkeye and the Last of the Mohicans* (1957) og medvirket så i sin første spillefilm, *Good Day for a Hanging*, i 1959. Hun hadde fremtredende roller i to Elvis Presley-filmer. Blackman spilte Maile Duval i filmen *Blue Hawaii* (1962) og året etter spilte hun i *Kid Galahad*. Hun medvirket med Dean Martin i *Career* (1959) og spilte Ellen Spelding vis-à-vis Kreton, rollefiguren til Jerry Lewis, i *Visit to a Small Planet.* Hun vendte senere tilbake til spillefilmer i Max Baer, Jr.'s *Macon County Line* (1974).

Under 1965/66-sesongen var Blackman en del av den regulære rollebesetningen til såpeoperaen *Peyton Place*. I den serien spilte hun, *Marion Fowler*, hustruen til distriktsanklageren. Blackman og hennes forhenværende ektemann, Joby Baker, møttes på dramaskolen. Blackman medvirket én gang i hver av TV-seriene: *Bonanza*, *Kruttrøyk*, *Perry Mason* og *I Spy*.

Referanser
----------

1. ↑  Joan Blackman, www.imdb.com.
2. ↑  Joan Blackman Overview, www.allmovie.com.
3. ↑  Biography for Joan Blackman, www.imdb.com.

Eksterne lenker
---------------

* (en) Joan Blackman på Internet Movie Database Rediger på Wikidata

* (sv) Joan Blackman i Svensk Filmdatabas Rediger på Wikidata

* (da) Joan Blackman på Filmdatabasen Rediger på Wikidata

* (da) Joan Blackman på Scope Rediger på Wikidata

* (fr) Joan Blackman på Allociné Rediger på Wikidata

* (en) Joan Blackman på AllMovie Rediger på Wikidata

* (en) Joan Blackman hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** BNE **·** MusicBrainz
 |
**Erik Loe** (født 18. oktober 1957) er en norsk næringslivsleder og fotballeder. Han ble født og vokste opp i Hokksund i Øvre Eiker, og spilte i barne- og ungdoms-årene fotball for Hokksund Idrettslag.

Han var daglig leder, partner og seniorrådgiver i reklamedelen av kommunikasjonsselskapet Dinamo.

På idrettsfronten var han styreleder i Stabæk Fotball i tolv år fram til 2006 da han tiltrådte stillingen som visepresident i Norges Fotballforbund (NFF). Han var også konstituert generalsekretær i 2009, i tiden mellom oppsigelsen av Karen Espelund og utnevnelsen av Paul Glomsaker. Han gikk av som visepresident i 2010, og ble i 2011 foreslått av Divisjonsforeningen som presidentkandiat, men sa seg uaktuell da påtalenemnda i NFF innstilte påtale mot han i forbindelse med den kontroversielle overgangen da Veigar Pall Gunnarson gikk til Vålerenga. Fire personer, sportsdirektør i Vålerenga, Truls Haakonsen, sportssjef i Stabæk, Inge André Olsen, styreleder i Stabæk Fotball AS, Lars Holter-Sørensen og Tor Q. Aaserød, styremedlem i Stabæk Fotball AS, sto tiltalt for grovt bedrageri med en strafferamme på seks års fengsel, og oppmerksomheten i pressen var enorm. Loe mente i vitneboksen at hele overgangssaken var bygget på løgn fra norske medier. Det ble full frikjennelse for de fire fremtredende fotballederne.

Loe har også vært leder og medlem av valgkomiteen i Norsk Toppfotball, samt styremedlem i Fotball Media. Loe ble ansatt som administrerende direktør i Ullevaal Arena i 2014 og ble kommersiell direktør i NFF fra 2016. Etter at Loe hadde gått av som kommersiell direktør utalte generalsekretær i NFF Pål Bjerketvedt i tidsskriftet Josimar at årsaken til Loes avgang var hans håndtering av en sponsorsak, NFF måtte i 2020 betale 150 000 i erstatning til Erik Loe for Bjerketvedts feilaktige uttalelse.

Erik Loe er nå (i 2023) seniorrådgiver i kommersiell avdeling hos NFF

Referanser
----------

1. ↑  Olsson, Svein Vestrum (22. august 2013). «Loe raste mot norske medier». *NRK*. Besøkt 3. februar 2023.
2. ↑
3. ↑  «Erik Loe blir kommersiell direktør i NFF». *dagbladet.no* **(norsk)**. 11. september 2015. Besøkt 3. februar 2023.
4. ↑  P, Morten (11. juli 2020). «Dårlig ledelse koster penger». *dagbladet.no* **(norsk)**. Besøkt 3. februar 2023.
5. ↑  Fotballforbund, Norges. «Ansatte». *fotball.no - Norges Fotballforbund* **(norsk)**. Besøkt 3. februar 2023.
**Draperstown** (irsk: *Baile na Croise*)er en liten by i grevskapet Londonderry i Nord-Irland. Den ligger i Sperrinfjellene og i det verdslige sogn Ballinascreen og er en del av distriktet Mid-Ulster. Det er også innenfor den tidligere baroniet Loughinsholin. Landsbyen hadde en befolkning på 1 777 mennesker i folketellingen for 2011.

Byen ble grunnlagt av, og har sitt navn fra, Drapers' Company fra City of London under bosetningen i Ulster. Draperstown har et turistsenter med utstillinger omkring jarlenes flukt og bosetningen av Ulster.

Historie og stedsnavn
---------------------

Landsbyen begynte å framstå opp rundt veikrysset på 1700- og 1800-talllet. Før det var veikrysset stedet for sporadiske markeder. På 1600-tallet, på tidspunktet for bosetningen av Ulster, ble det eksproprierte landet fra innfødte irlendere i området Ballinacreen tildelt to London-selskaper. Det ble delt mellom Worshipful Company of Drapers som tok landet i besittelse vest for veikrysset.

Draperstown fikk navnet tildelt i 1818 av manufakturselskapet Drapers Company, som tidligere hadde kalt en annen nordirsk landsby, Moneymore, som Draperstown.[7]

Før dette ble imidlertid bosetningen opprinnelig kjent som «Borbury» (fra irsk: Bóthar Buí, som betyr «gul vei»). Den ble deretter registrert som «The Cross» i 1813 og «Moyheelan» i 1821.

Til tross for navnet gitt til det av Drapers 'Company, fortsatte lokalbefolkningen å ofte referere til bosetningen med en rekke navn:

* «The Cross», med henvisning til veikrysset der markedet ble holdt;
* «Moyheelan», etter bydistriktet Moyheeland (fra irsk: *Maigh Chaoláin*, som betyr «sletten med den myrlendte strømmen»), som den ble grunnlagt i;
* «Cross of Ballynascreen», etter det faktum at det var hovedkrysset i prestegjeldet Ballynascreen;
* «Ballinascreen» (fra irsk: *Baile na Scrine*, som betyr «helligdommens land»), etter det romersk-katolske sognet.
* «Draperstown-cross», etter veikrysset som var hovedtrekket i bosetningen
* «Ballynacross», hvorav den irske formen *Baile na Croise*, som betyr «bydistriktet av veikrysset», brukes som det nåværende irske navnet på Draperstown.

Etternavn
---------

I henhold til Ulster Towns Directory var følgende var de ti vanligste etternavnene i byen i 1910: Bradley, Connor, Donnelly, Henry, Kelly, Murray, McKenna, McNamee, O'Kane og O'Neill.

Referanser
----------

1. 1 2  «Census 2011 Population Statistics for Draperstown Settlement», *NISRA*
2. 1 2 3 4  «Baile na Croise / Draperstown», *Placenames Database of Ireland*
3. ↑  «Draperstown History & Heritage», *Ballinascreen*
4. 1 2 3 4 5 6 7 8   Toner, Gregory (1996): *Place-Names of Northern Ireland, Volume Five, County Derry I*, The Moyola Valley, ISBN 0-85389-613-5
5. ↑   «Ulster Towns Directory 1910: Draperstown», *Library Ireland*

Eksterne lenker
---------------

* (en) Draperstown – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** GeoNames
 |
**Proporsjonalisme** er en etisk teori som ligger mellom konsekvensteorier og deontologiske teorier.

Konsekvensteorier, som utilitarisme, sier at en handling er rett eller gal avhengig av konsekvensene den gir, men deontologiske teorier, som Immanuel Kants kategoriske imperativ, sier at handlinger enten er iboende riktige eller iboende gale. Proporsjonalistiske teorier som regelutilitarisme sier imidlertid at det aldri er riktig å gå imot et prinsipp med mindre en forholdsmessig grunn vil rettferdiggjøre det.

På 1960-tallet var proporsjonalisme et konsekventialistisk forsøk på å utvikle naturlov, en hovedsakelig katolsk teleologisk teori som er sterkest assosiert med den skolastiske teologen Thomas Aquinas fra 1200-tallet, men også funnet hos kirkefedre som Maximus Bekjenneren og Johannes av Damaskus, som samt tidlige hedenske filosofiskoler som stoisisme. De moralske imperativene fastsatt i katolske magistrale læresetninger om naturlig moralsk lov opprettholdes for det meste ved at iboende onde handlinger fortsatt klassifiseres slik. I visse situasjoner der det er en balanse mellom ontiske goder og ontiske onder (ontiske onder er de som ikke er umoralske, men bare forårsaker smerte eller lidelse, er ontiske goder de som lindrer smerte eller lidelse). 

Proporsjonalisme hevder at man kan bestemme den riktige handlingen ved å veie opp det gode og det nødvendige onde forårsaket av handlingen. Som et resultat tar proporsjonalisme sikte på å velge det minste av onder. 

Pave Johannes Paul II utelukker 1960-tallets proporsjonalisme i sine encyklikaer *Veritatis splendor*, publisert i 1993 (jfr. avsnitt 75), og i *Evangelium vitae*, 1995 (jfr. artikkel 68). I stedet gir han en redegjørelse for moralsk handling basert på handlingens objekt *(finis operis)*, intensjonen til personen som utfører handlingen *(finis operantis)*, og omstendighetene rundt handlingen.

Referanser
----------

1. ↑  Merk vel at det er en vesentlig forskjell mellom teleologi, slik den forstås i yhomistisk sammenheng, og konsekvensialisme. Se Curran, Charles (1999). *The Catholic Moral Tradition Today: A Synthesis*. Georgetown University Press. s. 71.
Animasjon av en typisk campingstol
En **campingstol** eller **friluftsstol** er en lettvekts bærbar og sammenleggbar stol som er enkel å sette opp og er egnet til bruk på midlertidige steder, som for eksempel utendørs ved camping på ferie eller på en strand. De fleste campingstoler har sete av strekt stoff, og mange har også rygg av strekt stoff. Det har vært noen eksempler på at campingstoler kan utgjøre en sikkerhetsrisiko for brukeren ved at den klapper sammen hvis den brukes feil.

En **campingkrakk** ligner på en campingstol, men er uten ryggstøtte.

Galleri
-------

* En lav campingstolEn lav campingstol
* Trebeint krysskrakk eller turkrakk, kan være egnet for ujevnt underlagTrebeint krysskrakk eller turkrakk, kan være egnet for ujevnt underlag
* KlappkrakkKlappkrakk

Se også
-------

* Stolsekk, en blanding av en campingstol og en ryggsekk, av og til brukt til camping, små turer eller jakt
* Klappstol

Referanser
----------

1. ↑  «Definition of 'camping chair'». Besøkt 27. desember 2021.
2. ↑  «Definition of 'camp chair'». Besøkt 27. desember 2021.
3. ↑  Barbøl, Hans Kristian (6. desember 2019). «Brukte campingstol som førersete». *www.at.no*. Besøkt 26. mai 2022.
Windowmaker 0.9.1.0 på FreeBSD 5.3
**Window Maker** (tidligere **WindowMaker**) er en vindusbehandler for vindussystemet X og en av hjørnesteinene i GNUstep, et prosjekt som arbeider med å etterape NeXTs OpenStep brukergrensesnitt. Windowmaker har for det meste blitt skrevet av Alfredo Kojima (utviklingsleder siden 1997) og er utgitt under GNUs GPL lisens. Window Maker ble egentlig laget som en arvtager til AfterStep.

Windowmaker har rykte på seg å være mindre ressurskrevende enn andre vindusbehandlere av samme type, og brukes derfor både av personer som vil ha et raskt og effektivt brukergrensesnitt, personer som ønsker å jobbe i et lettkjørt miljø på grunn av lite maskinressurser, og personer som har et nostalgisk forhold til OpenStep-grensesnittet. En annen grunn til at mange brukere foretrekker Window Maker fremfor andre lette vindusbehandlere, som Fluxbox, Ion og Ratpoison er at Window Maker er laget slik at brukeren skal slippe å sette opp programmer gjennom arkaiske tekstfiler, men gjennom ett grafisk program kalt WPrefs.

Dockapper
---------

Window Maker har blitt kjent for å ha støtte for dockapper, små dataprogrammer som låser seg på spesielle steder på skrivebordet. Disse programmene kan vise forskjellig informasjon, som hvor mye ressurser man bruker eller hva klokken er, eller de kan utføre spesielle oppgaver. To av de vanligste dockappene er *wmcalclock* (klokke) og *wmxmms* (styringsverktøy for Xmms).

Navnet
------

Opprinnelig het programmet *WindowMaker* (uten mellomrom), men navnet ble skiftet etter en nettadresse-konflikt mellom *windowmaker.org*, eid av Window Maker-prosjektet og *windowmaker.com*, eid av Windowmaker Software Ltd. som produserer programvare for vinduer og dører.

Se også
-------

* Darwin (operativsystem)
* GNUstep

Eksterne lenker
---------------

* (en) Offisielt nettsted Rediger på Wikidata

* (en) Window Maker – kategori av bilder, video eller lyd på Commons Rediger på Wikidata
* Largo's Window Maker Page
* dockapps.org – Dockapper for Window Maker



1. ↑  «Version 0.96.0 released». 5. august 2023. Besøkt 7. august 2023.
2. ↑   *Free Software Directory*, Free Software Directory ID Windowmaker, Wikidata Q2470288,
3. ↑  .
**Lars Nordberg** (født 23. april 1982 i Elverum) er en norsk håndballspiller og tidligere fotballspiller.

Klubbkarriere
-------------

Nordberg startet sin idrettskarriere i hjembyen Elverum, hvor han spilte håndball på juniornivå hos Elverum Håndball. I tenårene begynte han å spille fotball, hvor han ble målvakt for Elverum Fotball. Her markerte han seg såpass at han ble tilbudt prøvespill for Rosenborg Ballklub, før han skrev under kontrakt med Hamarkameratene i forkant av 2002-sesongen. Hos Ham-Kam fikk han fire kamper, hvorav én seriekamp i 1. divisjon borte mot Lørenskog den 20. oktober 2002 (0–3). Hans opphold i Ham-Kam var preget av skader, og i den påfølgende 2003-sesongen ble han lånt ut til Elverum og vendte aldri tilbake til Hamarklubben.

Etter å ha returnert til Elverum skiftet han fokus til håndballen, hvor han var med på å spille Elverum Håndball opp til Eliteserien i håndball for menn i 2004/2005-sesongen. Etter tolv sesonger for Elverum ble han ikke tilbudt ny kontrakt med klubben på våren 2013. Den 12. juli 2013 skrev Nordberg under på en kontrakt med Kolstad Håndball, hvor han ble gjenforent med sin tidligere medspiller Steffen Stegavik fra tiden i Elverum.

Referanser
----------

1. ↑  HamKam.no – Spillerprofil, Lars Nordberg (arkivert hos archive.today) (Besøkt 7. februar 2015)
2. ↑  Østlendingen.no – Lars Nordberg får ikke fornyet kontrakt (Av Wenche Norberg-Schulz. Publisert 17. april 2013, besøkt 7. februar 2015)
3. ↑  Aftenposten.no – Kolstad signerte skuddmaskin (Av Yngvil Bjellaanes. Publisert 12. juli 2013, besøkt 7. februar 2015)

Eksterne lenker
---------------

* (en) Lars Nordberg – Det europeiske håndballforbundet (EHF) Rediger på Wikidata
* Profil hos Kolstad-handball.no
**Idrettsforeningen Rollo** (stiftet 1. mai 1913) var et norsk idrettslag fra Rodeløkka i Oslo. Rollo drev med friidrett, boksing og bryting og var oppkalt etter vikinghøvdingen Rollo, den franske betegnelsen på Gange-Rolv. Fra 1924 til 1940 var idrettsforeningen medlem av Arbeidernes idrettsforbund. Sammen med Vika IF arrangerte Rollo, fra midten av 1920-årene og vel 30 år framover, bokse- og friidrettsstevner for ungdom.

Friidrett
---------

Rollos medlemmer, anført av sprinteren Gustav Hansen, tok en mengde AIF-mesterskap i friidrett. Klubben vant dessuten Østkantstafetten fem ganger. Sverre Helgesen, norgesrekordholder i høyde, ble medlem av Rollo da han i 1928 gikk over i AIF.

Etter krigen spilte ikke Rollo en like framtredende rolle i norsk friidrett, men den var aktiv fram til i hvert fall 1988. Dette året feiret klubben 75-årsjubileum og hadde om lag 50 medlemmer. Hekkeløperen Jan Gulbrandsen, som vant flere norgesmesterskap på 1950- og 60-tallet, begynte karrieren sin i Rollo.

Boksing
-------

Rollo var blant de mestvinnende bokseklubbene i Arbeidernes Idrettsforbund og hevdet seg også i etterkrigsårene. Kjente boksere fra klubben var Einar Larsen, Odd Haugstad og Olaf og Johnny Romsås. Sistnevnte vant kongepokalen i 1963.

Referanser
----------

1. 1 2 3  Brynjulf Nygaard (4. mai 1988). «Njaal og Rollo er 75». *Aftenposten Aften*.
2. ↑  Brynjulf Nygaard (26. januar 1993). «Mest minnenes melodi for Vika IF». *Aftenposten Aften*.
3. ↑  *Arbeidernes Idrettsforbund. Beretning 1. april 1931 – 15. mai 1933*. Oslo. 1933. s. 38–39, 43–44.
4. ↑  *Arbeidernes Idrettsforbund. Beretning 15. mai 1935 - 15. mai 1939*. Oslo. 1939. s. 122–123.
5. ↑  P. Chr. Andersen og Ragnar Wold, red. (1950). *Sport i navn og tall*. Oslo: Schibsted. s. 433.
6. ↑  Brynjulf Nygaard (7. januar 1989). «Sportsprofilen. OLformann takker for seg». *Aftenposten*.
7. ↑  «Fakta om kongepokaler». Norges Bokseforbund. 20. september 2009. Arkivert fra originalen 22. september 2013. Besøkt 30. august 2014.

|  |  |
| --- | --- |
| Oppslagsverk/autoritetsdata | Oslo Byleksikon
 |
| Medaljeoversikt |
| --- |
| Konkurrerte for Norges flagg Norge |
| Håndball Håndball |
| De olympiske ringer Ungdoms-OL |
| Bronse | Nanjing 2014 | Lag |

**Eirik Køpp** (født 10. januar 1996 i Kristiansand) er en norsk håndballspiller, som siden 2022 har spilt for Fjellhammer i Eliteserien.

Karriere
--------

### Klubb

Køpp spilte for Eliteserieklubben ØIF Arendal fra 2013 til han signerte for Haslum i 2016.

Etter 2016/17-sesongen flyttet Køpp til Tyskland og skrev under for Bundesligaklubben Gummersbach.

Foran 2019/20-sesongen flyttet han hjem igjen og signerte for 1. divisjonsklubben Kristiansand.

### Landslag

Køpp spilte 33 kamper for det norske ungdomslandslaget, og tok bronse for Norge under Ungdoms-OL 2014.

Han fikk senere 16 kamper for det norske juniorlandslaget, men ikke fått sin debut på A-landslaget.

Referanser
----------

1. ↑  fjellhammer.no: *Eirik Köpp er klar for Fjellhammer IL* 25. januar 2022, besøkt 15. august 2022
2. ↑  rundschau-online.de: VfL Gummersbach verpflichtet norwegischen Handballer, 27. februar 2017, besøkt 11. juli 2017
3. ↑  handball-world.news: *Eirik Köpp verlässt VfL Gummersbach im Sommer* 11. april 2019, besøkt 11. april 2019

Eksterne lenker
---------------

* *Artikkelen er ikke koblet til Wikidata*
* *Artikkelen mangler oppslag i Wikidata*
'*Emmanuel Josip Stjepan Garić* O.F.M. (født 28. oktober 1870 i Vitez nær Travnik i vilâyet Bosnia i det osmanske rike; † 30. juni 1946 i Graz i Østerrike) var den første biskop av det katolske bispedømmet Banja Luka, grunnlagt i 1881 i Bosnia.

Liv og virke
------------

### Fransiskenerprest

Som Stjepan Garićc gikk han inn i fransiskanerordenen i 1889. Han tok det religiøse navn Emanuel Josef, studerte filosofi fra 1887 til 1889 og teologi fra 1889 til 1893 i Pécs og ble ordinert til prest den 30. juli 1893. Han var opprinnelig aktiv i sognesjelesorgen og ble i 1907 sekretær og generalvikar for biskop Marijan Marković. I 1912 ble han valgt til *definitor (provinsrådmann*) i den bosniske fransiskanske provins *Bosna Argentina*.

### Biskop av Banja Luka

Den 14. desember 1912 ble han utnevnt av pave Pius X til å være den første biskop av Banja Luka etter at den 5. juli 1881 av pave Leo XIII opprettede bispedømme var blitt administrert av apostoliske administratorer. Kardinal Diomede Falconio OFM bispeviet ham den 20. februar året etter. Medkonsekratorer var Giacomo (Alexander) Ghezzi OFM, biskop av Civita Castellana, og Bernhard Joseph Doebbing OFM, biskop av Nepo og Sutri.[1][2][3][4]

Han grunnla nye menigheter og lot bygge kirker og skoler. Han ledet bispedømmet sitt under to verdenskriger og gjennom nødstider.

På grunn av alvorlig sykdom måtte han forlate bispedømmet i 1945, dro først til Zagreb for behandling og deretter til Graz.

Han døde i Graz den 30. juni 1946 i en alder av 75 år, og ble også gravlagt der.
**Louise Dresser** (født **Louise Josephine Kerlin** 5. oktober 1878 i Evansville i Indiana, død 24. april 1965 i Woodland Hills i California) var en amerikansk skuespillerinne.

**Louise Josephine Kerlin** ble født i Evansville i Indiana. Hennes far var en togkonduktør som døde da hun var kun 15 år gammel. Hun hadde stått på scenen tidligere, som en Vaudeville-sangerinne i en alder av femten og hennes første film var *The Glory of Clementina* (1922), og hennes første hovedrolle var i *De falne englers kafé* (1924).

Louise Dresser tok sitt kunstnernavn som en hyllest til hennes gode venn, låtskriver Paul Dresser. Dresser var en populær låtskriver rundt århundeskiftet. Under den første presentasjonen av Academy Awards i 1929 ble hun nominert for Oscar for beste kvinnelige hovedrolle for *Kamp for lykken*.

Dresser portretterte Keiserinne Elisabeth i *Den røde keiserinne* (1934). Dressers siste film var *Kvinnemot* (1937). På fjernsyn var hun med i en episode med søkelyset på Buster Keaton i Ralph Edwards' program, *This is Your Life*. Hun hadde kjent Keaton helt tilbake til da han var en liten gutt sammen med sine foreldre i vaudeville.

Louise Dresser giftet seg to ganger. Første med Jack Gardner, som døde i 1951, og med sanger/låtskriver, Jack Norworth, som kun skilte seg fra. Dresser døde i Woodland Hills i California, etter en operasjonen for en tarmsykdom, og ble gravlagt i Forest Lawn Memorial Park Cemetery i Glendale i California. Dresser døde uten etterkommere. 

Louise Dresser i et 1900 vaudeville show

Filmer i utvalg
---------------

* 1924 *De falne englers kafé*
* 1925 *Ørnen*
* 1926 *Stumme vitner*
* 1926 *Livets store komedie*
* 1928 *Edens have*
* 1928 *Kamp for lykken*
* 1933 *Lykkens karusell*
* 1934 *Den røde keiserinne*
* 1934 *Servants' Entrance*
* 1937 *Kvinnemot*

Referanser
----------

1. 1 2   Social Networks and Archival Context, SNAC Ark-ID w6rr348m, besøkt 9. oktober 2017[Hentet fra Wikidata]
2. 1 2 3   Enciclopedia universal ilustrada europeo-americana, side(r) 351, bind Suplemento 1965 - 1966[Hentet fra Wikidata]
3. ↑   Internet Broadway Database, Internet Broadway Database person-id 38515, besøkt 9. oktober 2017[Hentet fra Wikidata]

Eksterne lenker
---------------

* (en) Louise Dresser – kategori av bilder, video eller lyd på Commons Rediger på Wikidata
* (en) Louise Dresser på Internet Movie Database Rediger på Wikidata

* (sv) Louise Dresser i Svensk Filmdatabas Rediger på Wikidata

* (fr) Louise Dresser på Allociné Rediger på Wikidata

* (en) Louise Dresser på AllMovie Rediger på Wikidata

* (en) Louise Dresser hos Rotten Tomatoes Rediger på Wikidata

* (en) Louise Dresser hos The Movie Database Rediger på Wikidata

* (en) Louise Dresser hos Internet Broadway Database Rediger på Wikidata
* (en) Louise Dresser hos Find a Grave
* Louise Dresser photo gallery NYP Library
* Louise Dresser at Virtual History

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
**Trakai** (polsk: *Troki*) er en historisk by i Trakai landkommune som ligger like vest for hovedstaden Vilnius. Trakai er administrasjonssenter i kommunen og har 5 419 innbyggere (2021). I byen ligger Trakai slott på en øy i innsjøen Galvė, et av flere vann i kommunen. Borgen, som er den største i Litauen og den fremste turistattraksjonen i Vilnius fylke, ble ferdig restaurert på 1990-tallet.

Trakai har som et av Litauens eldste steder en meget rik historie. Her finner man blant annet det eneste gudshuset til det tyrkiske folkeslaget karaimerne som kom til stedet på 1300-tallet og som har beholdt mye av sin egenart. I middelalderen var byen landets hovedstad i en periode.

Trakai historiske nasjonalpark og Auksjtadvaris regionalpark er opprettet innenfor kommunens grenser.

Bilder
------

* Karaimernes spesielle boligerKaraimernes spesielle boliger

**Trakai slott**

* 
* 
* 
* 
*

Referanser
----------

1. ↑   *Resident population by city / town at the beginning of the year*, State Data Agency of Lithuania, 16. januar 2023, Wikidata Q112626509,

Eksterne lenker
---------------

* Offisielt nettsted Rediger på Wikidata

* (en) Trakai – kategori av bilder, video eller lyd på Commons Rediger på Wikidata

* (en) Trakai – galleri av bilder, video eller lyd på Commons Rediger på Wikidata
* En samling bilder fra Trakai

|  |  |
| --- | --- |
| Oppslagsverk/autoritetsdata | Store Danske Encyklopædi **·** Brockhaus Enzyklopädie **·** NKC **·** GeoNames **·** GeoNames **·** MusicBrainz
 |